ભારતીય ક્રિકેટ કન્ટ્રોલ બોર્ડ ( બીસીસીઆઇ)ના વહીવટદારોની સમિતિ (સીઅોએ)ના અધ્યક્ષ વિનોદ રાયે આજે કહ્યું હતું કે બોર્ડે પોતાનું નવું બંધારણ અપનાવી લીધુ છે અને ૯૦ દિવસની અંદર બીસીસીઆઇની ચૂંટણી કરાવી દેવાશે. રાયે અહીં પત્રકારોને જણાવ્યું હતું કે ૯૦ દિવસની અંદર બીસીસીઆઇની ચૂંટણી કરાવાશે અને એ સમયમર્યાદા અમે જાતે જ નક્કી કરી છે. જેવી નવી બોડી પોતાનું કામ સંભાળી લેશે કે તરત જ સીઅોએ અહીંથી હટી જશે. અમે એ રીતે જ કામ કરીશું જે રીતે જસ્ટિસ વિક્રમજીત સેને કર્યુ હતું એવું તેમણે ઉમેર્યું હતું.